1. அறிமுகம் .	உயிர்ப்புள்ளியியல் என்றால் புள்ளியியல் முறைகளை உயிரியல் தேவைகளுக்கு உபயோகிப்பதாகும். புள்ளியியல் என்பது இயற்கை நிகழ்வுகளிலிருந்து பெறப்பட்ட எண்சார் தகவல்களை விஞ்ஞான முறைப்படி ஆழ்ந்து அறிவதாகும். விஞ்ஞான முறைப்படி அறிவது என்பது தகவல்களை விருப்பு வெறுப்பின்றி பதிவிட்டு மதிப்பிடுவதாகும். தகவல் அல்லது தகவல்கள் (Data) எண்ணிக்கையிலான (numerical) விவரங்கள் மட்டுமே. புள்ளியியல், தொகுப்பு அல்லது தொகை (Population) சம்பத்தப்பட்டது; தனியொரு விவரத்தை அது கருத்தில் கொள்ளாது. உதரணமாக, ஒரேயொரு  தவளையின் எடையையோ, அல்லது ஒரேயொரு உருளைக்கிழங்கின் எடையையோ அது கருத்தில் கொள்ளாது. தவளிகளின், அதாவது, ஒரு தவளைத் தொகையின் எடைகள் (a population of frogs weights)  அல்லது ஓர் உருளைக்கிழங்கு தொகையின் எடைகளை  (a population of potato weights) மட்டுமே அது கணிக்கும்.   .	ஒரு தகவல், புள்ளியியல் அடிப்படையில் ஆயப்பட வேண்டுமென்றால், அத்தகவல் எண்ணிக்கையிலான தகவலாக (numerical data) இருக்க வேண்டும். அப்படியான எண்ணிக்கைகள், அளவைகள் (measurements) மூலமாகவோ (உ-ம்., மீனின் எடை g-ல், செடியின் உயரம் cm-ல், திரவத்தின் கொள்ளளவு ml-ல்) அல்லது எண்ணுதல் (counting) மூலமாகவோ (உ-ம்., ஒரு குடும்பத்தில் உள்ள நபர்களின் எண்ணிக்கை, ஒரு பப்பாளியில் உள்ள விதைகளின் எண்ணிக்கை) பெறப்பட்டதாக இருக்க வேண்டும்..	புள்ளியியலுக்கான எண்ணிக்கை தகவல்கள் இயற்கையாக நிகழும் நிகழ்வுகளிலிருந்து பெறப்பட்டதாக இருக்கவேண்டும். இயற்கையில் உள்ள உயிருள்ள அல்லது உயிரற்ற பொருள்களில் (இயற்பியல், வேதியியல் உயிரியல்) நிகழும் அத்தனை நிகழ்வுகளுமே இயற்கை நிகழ்வுகள்தாம் (natural phenomena). பரிசோதனைக் கூடங்களில் பெறப்படும் எண்ணிக்கையிலான முடிவுகளும் இயற்கை நிகழ்விலிருந்து பெறப்பட்ட எண்ணிக்கையாகவே கருதப்படும். மனிதனின் கற்பனையில் உதிக்கும் எண்களோ அல்லது அவன் நிர்ணயிக்கும் எண்களோ இயற்கையிலிருந்து     .கிடைத்தவையாக கருதப்படாது..	புள்ளிவிவரம் (statistics) என்ற சொல் இரண்டு அர்த்தங்களில் பயன்படுத்த படுகிறது. பொதுவாக, வகைப்படுத்தப்பட்ட தகவல்களை புள்ளிவிவரம் என்று சொல்வதுண்டு. இரண்டாவதாக, தகவல்களை விவரிப்பதற்காக கணக்கிடப்படும் எண்களை (உ.ம்., சராசரி, திட்டவிலக்கம்)